देखिए, बाबा साहब आंबेडकर ने चुनौती समझकर इस (अपने) मूवमेंट (आंदोलन) की शुरुआत की। 1925 में आरएसएस की स्थापना हुई, तो बाबा साहब आंबेडकर ने समता समाज संघ का निर्माण किया और वह भी नागपुर से ही किया। जैसा कि आरएसएस का जन्म नागपुर मैं हुआ, उसका हेड क्वार्टर नागपुर (मुख्यालय) में था। बाबा साहब आंबेडकर ने भी अपना (समता समाज संघ का) हेड क्वार्टर नागपुर में बनाया, अपनी कर्मभूमि नागपुर को बनाया। मान्यवर कांशीराम जी ने भी बाबा साहब के नक्शे-कदम पर चलते हुए, आरएसएस का एक बहुत बड़ा नाम वीर सावरकर, उनकी जन्मभूमि देवलाली (नासिक) में बामसेफ बनाकर 1978 में सात दिन का कैडर शुरू किया (17 दिसंबर 1978 से 23 दिसंबर 1978 तक)। ‘एनिहिलेशन ऑफ कास्ट’(जाति का विनाश) को पढ़कर कांशीराम जी ने यह महसूस किया कि बाबा साहब जैसी महान प्रतिभा को यह एनिहिलेशन आफ कास्ट लिखने की जरूरत क्यों पड़ी? वह इसलिए कि जब बाबा साहब को बड़ौदा नरेश ने वापस बुलाया एग्रीमेंट के हिसाब से, तो उनको प्रदेश स्तर का बड़ा अधिकारी बनाया। लेकिन, सयाजीराव गायकवाड उनको मकान नहीं दे पाए (सवर्ण शक्तियों के वर्चस्व और दबाव के चलते)। यह बड़ा सवाल है कि राजा होते हुए भी गायकवाड़ जी डॉक्टर आंबेडकर को रहने के लिए 10 बाई 10 का छोटा-सा कमरा वो नहीं दे पाए, तो बाबा साहब नौकरी कैसे करते? फिर उन्होंने प्रयास किया और वहां एक पारसी होटल में रुके, तो वहां भी हिंदू लाठी लेकर पहुंच गए। तब बाबा साहब आंबेडकर जी एक पार्क में बैठकर दुखी होकर विचार करते हैं कि आखिर मेरे अंदर ऐसी क्या कमी है कि मुझे प्रदेश का एक बड़ा अधिकारी होने के बाद भी घृणित दृष्टि से देखा जाता है? एक चपरासी भी मेरी फाइल दूर से फेंखता है। यह सोचते-सोचते उनके आंसू निकल आए और उन्होंने समझा कि यह जाति की बीमारी है और तय किया कि यदि मैं इस अस्पृश्यता को खत्म नहीं कर सका, तो मैं गोली मारकर आत्महत्या कर लूंगा। लेकिन जाति के बारे में बाबा साहब आंबेडकर यह नहीं कहते हैं- एनिहिलशने आफ कास्ट में भी, कि मैं इस जातिवाद को खत्म कर दूंगा। क्योंकि वो जानते थे कि यह जाति व्यवस्था खत्म नहीं हो सकती है। बाबा साहब आंबेडकर ने ‘एनिहिलेशन ऑफ कास्ट’ में यहां तक कहा कि हिंदुओं को अपने धर्म ग्रंथों को, जो जाति की बात करते हैं, डायनामाइट से उड़ा देना चाहिए।